Diari Oficial de la Generalitat Valenciana


Sumari del DOGV 3284, del 13-07-1998 (1998/5806)

Concurs. Contractació de l'enderrocament del teatre de la Societat Coral El Micalet.
------------------------------------------------------------------------------------

### Dades del document

Número de DOGV
:   3284

Data del DOGV
:   13-07-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/5806


Organisme emissor
:   Societat Coral El Micalet

Tipus de document
:   Concurs

Concurs. Contractació de l'enderrocament del teatre de la Societat Coral El Micalet. [1998/M5806]
  
Plec de clàusules per a la contractació de l'enderrocament del teatre de la Societat Coral El Micalet.
  
Entitat adjudicadora: Societat Coral El Micalet.
  
Objecte del contracte:
  
a) Descripció de l'objecte: enderrocament del teatre de la Societat Coral El Micalet, carrer del Mestre Palau, 3.
  
b) Lloc d'execució: València.
  
c) Termini d'execució: un mes.
  
d) Termini d'inici de l'enderrocament: 7 de setembre 1998.
  
Procediment: obert.
  
Forma: concurs.
  
Pressupost base de licitació: import de 2.850.000 pessetes.
  
Obtenció de documentació i informació:
  
a) Entitat: Societat Coral El Micalet.
  
b) Adreça: carrer de Guillem de Castro, 73.
  
c) Codi postal i localitat: 46213 València.
  
d) Telèfons/fax: 96 392 07 86 - 96 392 18 56 / 96 391 32 67.
  
e) Data límit per a obtenir documents i informació: 23 juliol de 1998.
  
Presentació de les ofertes o de les sol·licituds de participació:
  
a) Data límit de presentació: 24 de juliol de 1998.
  
b) Documentació que cal presentar: sobre tancat amb la sol·licitud, dades de l'empresa, oferta econòmica i termini d'execució.
  
c) Lloc de presentació: Societat Coral El Micalet, carrer de Guillem de Castro, 73, 46731 València. La documentació es podrà enviar per correu.
  
d) Termini durant el qual la persona licitadora estarà obligada a mantenir la seua oferta: tres mesos comptadors des de l'acte d'obertura de pliques.
  
e) Admissió de variants: s'admeten millores en el preu i en el termini d'execució.
  
Obertura de les ofertes:
  
Es farà a la seu de la Societat Coral El Micalet, el dia 27 de juliol de 1998, a les 22.00 hores. Aquest acte no serà públic.
  
Drets i obligacions del contracte:
  
1. Les despeses ocasionades per la inserció de l'anunci de licitació en el Diari Oficial de la Generalitat Valenciana, seran a càrrec de la persona o entitat licitadora que resulte adjudicatària, així com les taxes derivades de les llicències o qualsevol altra autorització que exigisca l'administració.
  
Tant en les ofertes que formulen els empresaris, com en els pressupostos d'adjudicació, s'entendran inclosos a tots els efectes, no només el preu objecte del contracte, sinó tots els tributs que graven els diversos conceptes i en especial l'IVA, despeses generals i benefici industrial, sense que puguen ser repercutits com a partida independent.
  
2. El contractista, abans d'enderrocar l'edifici del teatre, construirà parets d'aïllament de grossària suficient, en les portes de pas entre la Societat i el teatre.
  
3. El contractista queda obligat a transportar pel seu compte fins a l'abocador que ell estime oportú, les runes produïdes per l'enderrocament de l'edifici.
  
4. El contractista està obligat a assenyalar les obres en cas d'ocupació de la via pública i a sufragar les despeses que se'n deriven.
  
5. L'import de l'obra adjudicada es pagarà al contractista una vegada finalitzada aquesta i amb la presentació prèvia de la factura.
  
6. L'adjudicatari queda obligat al compliment dels terminis d'execució del contracte; en cas d'incompliment d'aquests l'adjudicatari incorriria en mora i se li imposaria un 20% de sanció.
  
7. No hi haurà revisió del preu.
  
8. La Societat Coral El Micalet es reserva el dret de retardar la data d'enderrocament de l'edifici.
  
9. L'empresa adjudicatària subscriurà una assegurança de responsabilitat civil i d'incendi que cobrisca específicament la responsabilitat de l'obra en la quantia mínima de 86.654.080 de pessetes.
  
 Publicació de l'adjudicació:
  
A partir del 28 de juliol es comunicarà a les empreses concursants el resultat de l'adjudicació.
  
València, 6 de juliol de 1998.- El president: Frederic Jordan i Calvo.